text: মুহাম্মাদের সমালোচনা সপ্তম শতক থেকেই বিদ্যমান। যখন মুহাম্মদ একেশ্বরবাদ প্রচার শুরু করেন তখন আরবের অমুসলিমরা নিন্দা জ্ঞাপন করে। তিনি বাইবেলে বর্ণিত বিভিন্ন ব্যক্তি ও তাদের যেভাবে বর্ণনা দেওয়া হয়েছে তা বাদ দিয়ে নতুনভাবে তাদের উপস্থাপন করেন, হিব্রু বাইবেলে সর্বশেষ নবীর আভির্ভাবের যে ধরনা দেওয়া হয়েছে তার পরিবর্তে কোন ধরনের অলৌকিক ক্ষমতা প্রদর্শন ব্যতীত তিনি নিজেকে ‘সর্বশেষ নবী’ হিসেবে দাবী করেন। যার ফলশ্রুতিতে, আরবের ইহুদীরা তাকে অবমানকার একটি ডাকনাম প্রদান করে যা ‘হা-মেশোগা’ (, "পাগল" বা "যার উপর ভূত ভর করেছে")। মধ্যযুগে পশ্চিমা এবং বাইজেন্টাইন অনেক খ্রিস্টান চিন্তাবিদ মুহাম্মদকে বিকৃত, দুর্ভাগ্যজনক মানুষ, ভ্রান্ত ভাবাদর্শে বিশ্বাসী, এমনকি খ্রিস্টের শত্রু হিসাবে বিবেচনা করত। এদের মধ্যে টমাস আকুইনাস ইসলামে বর্ণিত মৃত্যু পরবর্তী জীবনে ‘শারীরীক আনন্দের’ ব্যাপারটিকে সমালোচনা করেন।
  
  আধুনিক সমালোচকগণ মুহাম্মাদের নিজেকে নবী হিসেবে দাবীর সত্যতা, তার নৈতিকতা, তার অধীনস্থ দাসী, শত্রুদের সঙ্গে তার আচরণ, তার বিয়েসমূহ, তার মতবাদসমূহের বিশ্লেষণ এবং তার মনস্তাত্ত্বিক অবস্থা নিয়ে সমালোচনা করেন।
  
  সমালোচনা
  
  প্রাক্তন মুসলিম নাস্তিক/অজ্ঞেয়বাদীদের সমালোচনা
  
  ইবনে আল-রাওয়ান্দি, আল-মা’আরি এবং আবু ইসা আল-ওয়ারাক বিখ্যাত ছিলেন ধর্মের সমালোচক হিসেবে যারা মুহাম্মাদের নৈতিকতার সমালোচনা করেছিলেন।
  
  ইহুদীদের দ্বারা সমালোচনা
  
  মধ্যযুগে ইহুদীরা মুহাম্মাদকে হিব্রু ভাষায় হা-মেশুগ্গাহ্ যার অর্থ হচ্ছে পাগল বলে অভিহিত করতেন। শব্দটি মুহাম্মাদের ক্ষেত্রে বলা হত তার কর্মকাণ্ড দেখে।
  
  খ্রিষ্টানদের দ্বারা সমালোচনা
  
  মুহাম্মাদের মৃত্যুর অল্প কিছু কাল পর আরব অঞ্চলের খ্রিষ্টানরা মুহাম্মাদকে মিথ্যা নবী এবং রক্তপিপাসু বলে দাবী করেন। জন অব দামাস্কাস (৬৭৬-৭৪৯) নামের এক ব্যক্তি মুহাম্মাদের কুরআন বিষয়ে বলেছিলেন যে, ওটি হচ্ছে বাইবেলের নকল। আরো বহু খ্রিষ্টান ধর্মগুরু মুহাম্মাদকে খুনী, ভণ্ড এবং নারীসক্ত পাগল বলে অভিহিত করতেন, তারা তাকে যীশুবিরোধী শয়তান বলে যীশুর অনুসারীদেরকে সতর্ক থাকতে বলতেন। জন অব দামাস্কাস তার 'ফাউন্ট অব উইসডোম' বইয়ের দ্বিতীয় অধ্যায় 'কনসার্নিং হেরেসিয' এ খ্রিস্টান এবং মুসলিমদের অনেক বর্ণনা করেন। অধ্যায়টিতে জন মুহাম্মাদকে মিথ্যা নবী এবং একজন যীশুবিরোধী বলেন।
  
  আরও দেখুন 
   ইসলামের সমালোচনা
   কুরআনের সমালোচনা
  
  তথ্যসূত্র 
  
  বিষয়শ্রেণী:ধর্মের সমালোচনা
  বিষয়শ্রেণী:ইসলামের সমালোচনা
title: মুহাম্মাদের সমালোচনা